Mäeeraldise teenindusmaa

Mäeeraldise teenindusmaa on kaevandamisloaga kaevandamiseks määratud ala mäeeraldise ümber või kohal ja ümber. Maapõueseadus, RT I, 30.12.2024, 13

Mäeeraldise teenindusmaal ei ole lubatud maavara või muu kivimi või setendi väljamine, välja arvatud korrastamistingimuste täitmiseks korrastamisprojektis määratud ulatuses, mullakaitsenõuete täitmiseks ning kraavide, settebasseinide, teede ja muude kaevandamiseks vajalike tehnorajatiste rajamiseks kaevandamisprojektis määratud mahus.

Mäeeraldise teenindusmaa piires on lubatud ladustada kaevist ning jäätmeid, korraldada kaevise vedu ning teostada maavara töötlemist.

Teenindusmaa piir tuleb sarnaselt mäeeraldise piiriga nähtavalt tähistada. Samuti tuleb nii mäeeraldis kui ka selle teenindusmaa kaevandamisjärgselt korrastada.

Riigikaitselisi, muinsuskaitselisi ja muid piiranguid arvestatakse kaevandamisloa taotluse menetlemisel teenindusmaa, mitte mäeeraldise piirist.

Joonistel tähistatakse mäeeraldise teenindusmaad kollase joonega.  Üldgeoloogilise uurimistöö loa ja geoloogilise uuringu loa taotluse esitamise kord, täpsustatud nõuded taotluse kohta, loa andmise kord ning taotluse ja loa andmekoosseis, RT I, 14.01.2020, 1

Vaata ka
 Mäeeraldis

Viited

Kategooria:Mäendus